**EVENIMENTUL “START APP DROG INFO”**

**Vineri, 20 octombrie 2017**, ora **11.00**, ***Centrul de terapii dependențe Equitas***, în parteneriat cu ***Facultatea de Psihologie și Științele educației, Universitatea ”Ovidius” din Constanța***, organizează evenimentul ***Start App Drog Info***, având ca obiectiv principal lansarea aplicației ***Drog Info*** pentru telefonele mobile cu sisteme de operare Android și IOS.

 Prin aceasta aplicație, ***Centrul de terapii dependențe Equitas,*** dorește să ofere informații utile și un suport real atât persoanelor cu comportamente adictive, cât și apropiaților acestora.

**Aplicația *Drog Info*** oferă:

- un răspuns la întrebarea *sunt sau nu dependent?;*

- ajutor în situațiile de urgență;

- informații cu privire la riscurile la care se expun;

- o listă completă și complexă a drogurilor și efectele acestora;

- opțiuni de tratament a dependenței;

- o „trusă de urgență” pentru situațiile de risc;

- mesaje motivaționale care să ofere suport pe parcursul întregului proces de tratare și după.

Alături de noi vor fi invitații speciali: **Marius Cristian Oprișan**, comisar de poliție, șeful *Centrului Regional de Prevenire, Evaluare și Consiliere Antidrog Constanța* și **Paraschiv Mioara**, consilier de probațiune în *cadrul Serviciului de Probațiune Constanța*, alături de medici, colaboratori, cadre didactice și studenți ai *Facultății de Psihologie și Științele educației, Univeristatea ”Ovidius” din Constanța*.

**Evenimentul va avea loc în Amfiteatrul Vintilă DONGOROZ (A103), corp A, Campusul Universității Ovidius Constanța.**

Cu stimă,

Coordonator program terapeutic,

Mariana STATE